કુવાડવા પંથકનાં ગારીડા ગામે રહેતા અને ગ્રામ પંચાયત પાસે ચામુંડા કૃપા નામે કરીયાણાની દુકાન ચલાવતા નીતાબેન રમેશભાઈ વારીયા નામના ૩૭ વર્ષીય કોળી મહિલાએ કુવાડવા રોડ પોલીસ સ્ટેશનમાં નોંધાવેલી ફરીયાદમાં જણાવ્યુ હતું કે ગઈકાલે સવારે દસેક વાગ્યે ૧૪ વર્ષીય દીકરી સાથે તેઓ દુકાને હતા ત્યારે ગામમાં જ રહેતો ભાવેશ દેહભાઈ ઝાપડીયા નામનો શખ્સ દુકાન પાસે શેરીમાં ભુંડી ગાળો બોલતો હોય જેથી તેને બહાર નીકળીને ગાળો નહીં બોલવા જણાવતા પોતે ઉશ્કેરાયો હતો અને મને ગાળો ભાંડી વાળ પકડી માર માર્યો હતો અને છાતી ઉપર હાથ નાખ્યો હતો અને જાહેરમાં છેડતી કરી હતી ત્યારે જ ગામનાં અરવિંદભાઈ અને રાયધનભાઈ આવી ગયા હતા અને મને બચાવી હતી જતા જતા ભાવેશે હવે તું દુકાન કેમ ધંધો કરે છે હું જોઈ લઈશ તેમ કહી ધમકી આપી ભાગી ગયો હતો બાદમાં ફરીયાદ નોંધાવતા પીએસઆઈ આર. પી. મેઘવાળ સહિતનાં સ્ટાફે આરોપીને ઝડપી પાડવા તજવીજ હાથ ધરી છે.